CELEX: 42021D1461
Language: sk
Date: 2021-09-08 00:00:00
Title: Rozhodnutie zástupcov vlád členských štátov (EÚ) 2021/1461 z 8. septembra 2021, ktorým sa vymenúvajú dvaja generálni advokáti Súdneho dvora Európskej únie

10.9.2021   
               
               
                  SK
               
               
                  Úradný vestník Európskej únie
               
               
                  L 319/4
               
            
         ROZHODNUTIE ZÁSTUPCOV VLÁD ČLENSKÝCH ŠTÁTOV (EÚ) 2021/1461
         z 8. septembra 2021,
         ktorým sa vymenúvajú dvaja generálni advokáti Súdneho dvora Európskej únie
         ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 19,
         so zreteľom na Zmluvu o fungovaní Európskej únie, a najmä na jej články 253 a 255,
         keďže:
         
                     (1)
                  
                  
                     Na základe článkov 5 a 7 Protokolu č. 3 o štatúte Súdneho dvora Európskej únie a v dôsledku odstúpenia pána Gerarda HOGANA, ktoré nadobudne účinnosť 6. októbra 2021, je potrebné vymenovať generálneho advokáta Súdneho dvora na zvyšný čas funkčného obdobia pána Gerarda HOGANA, ktoré trvá do 6. októbra 2024.
                  
               
                     (2)
                  
                  
                     Do tejto funkcie bol navrhnutý pán Anthony COLLINS.
                  
               
                     (3)
                  
                  
                     Okrem toho sa 6. októbra 2021 skončí funkčné obdobie štrnástich sudcov a šiestich generálnych advokátov Súdneho dvora. Je potrebné pristúpiť k vymenovaniam na účely obsadenia týchto funkcií na obdobie od 7. októbra 2021 do 6. októbra 2027.
                  
               
                     (4)
                  
                  
                     Do funkcie generálnej advokátky Súdneho dvora bola navrhnutá pani Laila MEDINAOVÁ.
                  
               
                     (5)
                  
                  
                     Výbor ustanovený v článku 255 Zmluvy o fungovaní Európskej únie zaujal kladné stanovisko k vhodnosti uvedených kandidátov na výkon funkcie generálneho advokáta Súdneho dvora,
                  
               PRIJALI TOTO ROZHODNUTIE:
         
            Článok 1
            Pán Anthony COLLINS sa vymenúva za generálneho advokáta Súdneho dvora na obdobie od 7. októbra 2021 do 6. októbra 2024.
         
         
            Článok 2
            Pani Laila MEDINAOVÁ sa vymenúva za generálnu advokátku Súdneho dvora na obdobie od 7. októbra 2021 do 6. októbra 2027.
         
         
            Článok 3
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 8. septembra 2021
            
               
                  predseda
               
               I. JARC